Pallase väljapanek Disainiööl ei varja digivahendite osakaalu
#000000
2023. aasta Disainiöö festivali teemafookus „DISAIN 4.0. AI: tööstus või töötus?“ toob arutelu tehisintellekti üle ka disaini- ja arhitektuurikoolide väljapanekusse. Kõrgem Kunstikool Pallas on välja pannud valiku 2023. aasta lõputöödest ja lisaks ideeprototüüpe Pallase mööbliosakonna ja tekstiiliosakonna kolmanda kursuse tudengite jätkusuutlikust mõtteviisist sündinud projektist TÜHI/EMPTY.
#000001
Varasuvistest lõputöödest väljapanek nimega “Disain OFFline / ONline” näitab küll visuaalselt ära iga praktilise töö tarbeks kasutatud digitaalsete tööriistade osakaalu, kuid rõhutab seda, et iga lahenduse tulemuslikkuse määravad siiski disaineri teadmised ja oskused. Lõputööde väljapanek arutleb küsimuse üle, millest algab disaineri vastutus? Olulise teema märkamine ja lahenduse pakkumine eeldab teadlikke valikuid, koostööoskust ja tasakaalu leidmist digitaalse ja käegakatsutava vahel. Nagu kõik teisedki tööriistad vajavad ka digitaalsed vahendid, tehisintellekt nende hulgas, oskuslikku kasutamist ja treenitud silma. Väljapanekus olevate lõputööde autorid on: Signe Milkov, Kristin Vaher, Kätrin Sibul, Ago Albert, Doreen Mägi, Evelin Kõur, Kerttu Rebane, Brigita Kasemets ja Kristiina Saaron.
#000002
XVIII Disainiöö festival toimub 18.-24. septembril Põhja-Tallinnas Krulli kvartalis. Disaini- ja arhitektuurikoolide näitus avatakse 18. septembril kell 19.15.
#000005
Pallase väljapaneku kujundas Madis Liplap.
#000006